ประกาศกระทรวงการคลัง เรื่อง การอนุญาตให้บริษัทเงินทุน หรือบริษัทเงินทุนหลักทรัพย์ประกอบธุรกิจหลักทรัพย์ประเภทกิจการการยืมและให้ยืมหลักทรัพย์กรณีเป็นตัวแทน หรือนายหน้า
ประกาศกระทรวงการคลัง
ประกาศกระทรวงการคลัง
เรื่อง
การอนุญาตให้บริษัทเงินทุน หรือบริษัทเงินทุนหลักทรัพย์
ประกอบธุรกิจหลักทรัพย์ประเภทกิจการการยืมและให้ยืมหลักทรัพย์
กรณีเป็นตัวแทน
หรือนายหน้า
---------------

 เพื่อเป็นการขยายขอบเขตการประกอบธุรกิจเงินทุนให้บริษัทเงินทุนประกอบ
ธุรกิจหลักทรัพย์ ประเภทกิจการยืมและให้ยืมหลักทรัพย์
กรณีเป็นตัวแทนหรือนายหน้าได้ซึ่งจะ
อำนวยความสะดวกให้แก่ผู้ยืมและผู้ให้ยืมหลักทรัพย์
 อาศัยอำนาจตามความในมาตรา
๗ (๕) แห่งพระราชบัญญัติการประกอบธุรกิจ
เงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.
๒๕๒๒ และมาตรา ๒๐ (๖) วรรคหนึ่ง 
แห่งพระราชบัญญัติการประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ พ.ศ. 
๒๕๒๒
ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงิน
ทุน ธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒
(ฉบับที่ ๒) พ.ศ. ๒๕๒๘ รัฐมนตรี
ว่าการกระทรวงการคลังออกประกาศ ดังต่อไปนี้
 ข้อ
๑
ให้ธุรกิจหลักทรัพย์ประเภทกิจการการยืมและให้ยืมหลักทรัพย์ กรณีเป็น
ตัวแทนหรือหน้าหน้า
เป็นกิจการอื่นที่อนุญาตให้บริษัทเงินทุนหรือบริษัทเงินทุนหลักทรัพย์
ประกอบกิจการได้
 ข้อ
๒ บริษัทเงินทุน หรือบริษัทเงินทุนหลักทรัพย์ใดประสงค์จะประกอบธุรกิจ
หลักทรัพย์ประเภทกิจการการยืม และให้ยืมหลักทรัพย์
กรณีเป็นตัวแทนหรือนายหน้า ให้ยื่นคำ
ขอต่อธนาคารแห่งประเทศไทย
 ให้ธนาคารแห่งประเทศไทยพิจารณาคำขอตามวรรคหนึ่ง
และเมื่อธนาคารแห่ง
ประเทศไทยได้ให้ความเห็นชอบแล้ว ให้บริษัทเงินทุนหรือบริษัทเงินทุนหลักทรัพย์ที่ได้รับความ
เห็นชอบยื่นขอรับใบอนุญาตการประกอบธุรกิจหลักทรัพย์ประเภทกิจการการยืมและให้ยืมหลัก
ทรัพย์ กรณีเป็นตัวแทนหรือนายหน้า ตามหลักเกณฑ์ เงื่อนไข
และวิธีการที่กำหนดในกฎ
กระทรวงที่ออกตามความในพระราชบัญญัติหลักทรัพย์และตลาดหลักทรัพย์
พ.ศ. ๒๕๓๕
 ข้อ
๓
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ประกาศ
ณ วันที่ ๑๒ เมษายน พ.ศ. ๒๕๔๒
  ธารินทร์ นิมมานเหมินท์
 
รัฐมนตรีว่าการกระทรวงการคลัง

[รก.๒๕๔๒/พ๒๘ง/๑/๒๑ เมษายน ๒๕๔๒]